Beetle bank
Beetle bank (Anglice, 'agger coleopterorum' vel 'scarabaeorum') in agricultura et horticultura est genus continentiae pestium biologicae, lacinia terrestris graminibus et/aut plantis perennibus conserta, intra agrum vel hortum, quae habitationem insectis utilibus, avibus, aliisque animalibus alit et praebet quae pestes praedantur.

Usus
Aggeres coleopterorum usitate ex Heliantho, Vicia faba, Centaurea cyano, Coriandro, Boragine, Muhlenbergia, Stipa, Erigono, et plantis similibus efficiuntur. Tales aggeres usum insecticidorum minuere vel reponere, atque habitatio avibus et rodentiis utilibus fieri possunt. Exempli gratia, insecta sicut Chrysoperla carnea et Ichneumonoidea pestes praedari possunt. Notio aggeris coleopterorum a Game & Wildlife Conservation Trust evoluta est, Universitate Hantoniensi collaborante.

Alia commoda magni momenti habitationem pollinatoribus et speciebus periclitatis praebere possunt. In usu plantarum loci, oecologia redintegrationis plantarum et animalium endemicorum et vernaculorum sustinetur.

Notae

Nexus externi
Beetle bank, www.gwct.org.uk (Game & Wildlife Conservation Trust)
Beetle bank, statistics.defra.gov.uk (DEFRA, Farm Practices Survey, 2007)

Agricultura
Agricultura organica
Entomologia
Horticultura organica
Oecologia
Verba Anglica